ผมเคยเป็นฝีที่กัน..เป็มามาหลายปีแล้ว..มันเป็นแผลเป็น..เวลานั้งทำงานรึนั้งนานๆ..แผลเป็นมันมีเลือดคั่งปวมปวดมากแล้วจะกายเป็นหนอง..ปวดจนเดินไม่ได้จนผมต้องเอามีดมากีดให้เลือดไหลออกมา..ถึงจะหายปวด..มีวิธีไหมคับ..ผมกลัวจะกายเป็นอย่างอื่นเพราะเป็นมานามมากเเล้วคับ..ทุกเดือนอย่างน้อยหนึ่งครั่ง..ใช้ชีวิตลำบากมากคับ..
สวัสดีค่ะ อาการฝีที่บริเวณทวารหนัก กรณีเป็นมาก มีอาการปวด บวม บริเวณที่เป็น ควรได้รับยาฆ่าเชื้อแบบรับประทาน และหากมีหนองคั่งอยู่ข้างในมากอาจต้องกรีดระบายหนองร่วมด้วย ไม่เช่นนั้นอาจจะไม่หายค่ะ แต่การกรีดระบายหนองนั้นควรทำโดยแพทย์และเครื่องมือทางการแพทย์ที่ผ่านการฆ่าเชื้อมาแล้ว ไม่ควรใช้มีดมากรีดเอง เพราะหากเครื่องมือไม่สะอาดพอ อาจทำให้ติดเชื้อเพิ่มมากขึ้นไปอีกได้ส่วนวิธีการบรรเทาปวดนั้น สามารถรับประทานยาแก้ปวด ยาแก้อักเสบได้ และระวังการนั่งกดทับนานๆ อาจใช้ผ้าก๊อซหรือแผ่นอนามัยเพื่อรองรับเลือดหรือหนองที่ไหลออกมาไม่ให้เปื้อนเสื้อผ้าแนะนำว่าถ้ามีหนองไหล ปวด บวม มาก ขับถ่ายแล้วมีเลือดหรือหนองไหล มีไข้สูง หรือเป็นซ้ำๆไม่หายขาด ควรพบแพทย์เฉพาะทางด้านศัลยกรรมเพื่อตรวจดูซักครั้งว่าเป็นอาการมาจากสาเหตุใด